**7 באוקטובר – מבזק בוקר**

במהלך הלילה המשיכו המהומות האלימות ברחבי הגדה ובכניסות לירושלים. בשלב זה נמסר על כ-7 הרוגים וכ-158 פצועים בדרגות פציעה שונות. בקרב כוחות צה"ל ישנם כ-20 פצועים מתוכם 3 במצב קשה.

בהודעה משותפת של ההנהגה הפלסטינאית המאוחדת קראו נשיא חאמדלה וראש הממשלה הנייה לאירועים "מאבק של גיבורים", "מאבק ללא אלימות" ופנו לעמי העולם הערבי ולכל הפלסטינאים לפעול יחד לפי החלטות הנהגה המאוחדת.

לאור האלימות הקשה, הודיעה אתמול ממשלת ישראל כי תפעל להעמיק אחיזתה בשטח ותשקול מחדש לספח את שטחי C. השר הרצוג הביע התנגדות נחרצת למהלך.

התקשורת העולמית מדווחת בהרחבה על האירועים בשטחים וכן על הפגנות ענק שמתארגנות בקהיר, רבת עמון ובטהרן תחת הכותרת יחד עם מיליון הפלסטינאים לאל אקצה.

כלי תקשורת מדווחים כי גורמים מרכזיים בליגה הערבית נפגשו הלילה עם מוחמד דחלאן לאור בעיית המנהיגות ברשות.

הפגנות סוערות של ערביי ישראל במשולש, כביש ואדי ערה נחסם לתנועה.

מאמר מערכת בוושינגטון פוסט קורא לנשיא טראמפ להפגין מנהיגות ולעצור את ההידרדרות האזורית במזה"ת הפוגעת באינטרסים של ארה"ב.

מזכ"ל האו"ם גינה את האלימות וקרא לצדדים לגלות איפוק.

צרפת, הנשיאה התורנית של מועבי"ט קראה לכינוס חירום של המועצה לדיון בדרכים להפסקה מידית של האלימות וחזרה לנתיב המשא ומתן.

הלילה נורו 3 רקטות, משטח הרצועה לעבר ישראל. הרקטות נפלו בשטחים פתוחים . הג'יאהד האסלאמי נטל אחריות על הירי. ממשלת איראן קראה לפלגים הפלסטינאים ולעם הפלסטיני לצאת למערכה להכרעת הישות הציונית שהיא לדבריה חלשה וקרובה לפירוק.

ולסיום בנאום בניו יורק קרא הלילה הנרי קיסינג'ר למנהיגי העולם לקחת את המושכות לידיהם. אנו נמצאים באחת השעות הקשות וללא פעולה דחופה ונחרצת כולנו נחזה במשבר בעל ממדים היסטוריים.